Predkladacia správa
Návrh zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov sa predkladá na základe úloh B.13. až B.15. z uznesenia vlády SR č. 196/2025 zo 7. apríla 2025 k návrhu na určenie gestorských ústredných orgánov štátnej správy a niektorých orgánov verejnej moci zodpovedných za prebratie a aplikáciu smerníc. 
	Návrhom zákona dochádza k transpozícii smernice Európskeho parlamentu a Rady (EÚ) 2024/3099 z 27. novembra 2024, ktorou sa mení smernica 2009/16/ES o štátnej prístavnej kontrole; smernice Európskeho parlamentu a Rady (EÚ) 2024/3100 z 27. novembra 2024, ktorou sa mení smernica 2009/21/ES o plnení povinností vlajkového štátu a smernice Európskeho parlamentu a Rady (EÚ) 2024/3101 z 27. novembra 2024, ktorou sa mení smernica 2005/35/ES, pokiaľ ide o znečisťovanie z lodí a zavedenie správnych sankcií za porušenia do právneho poriadku Slovenskej republiky. 

[bookmark: _GoBack]Cieľom návrhu zákona je posilnenie právomocí a zvýšenie transparentnosti v oblasti štátneho dozoru nad námornými loďami zapísanými v námornom registri Slovenskej republiky na účely plnenia povinností vlajkového štátu s dôrazom na zosúladenie procesných postupov štátnej prístavnej kontroly s medzinárodnými štandardmi vyplývajúcimi z Parížskeho memoranda o porozumení o štátnej prístavnej kontrole, ako aj s novými požiadavkami na zamedzenie znečisťovania mora z lodí a ustanovenie kritérií na ktoré sa prihliada pri určovaní výšky správnej sankcie.

Návrh zákona  sa netýka pôsobnosti miestnej územnej samosprávy.


